CELEX: 62009TN0190
Language: lv
Date: 2009-05-13 00:00:00
Title: Lieta T-190/09: Prasība, kas celta 2009. gada 13. maijā — Longevity Health Products/ITSB — Performing Science ( 5 HTP )

18.7.2009   
            
            
               LV
            
            
               Eiropas Savienības Oficiālais Vēstnesis
            
            
               C 167/17
            
         Prasība, kas celta 2009. gada 13. maijā — Longevity Health Products/ITSB — Performing Science (“5 HTP”)
   (Lieta T-190/09)
   2009/C 167/34
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: Longevity Health Products, Inc. (pārstāvis — J. Korab, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Performing Science LLC
   
   
      Prasītājas prasījumi:
   
   
               —
            
            
               sabiedrības Longevity Health Products, Inc. prasību atzīst par pieņemamu;
            
         
               —
            
            
               Apelāciju ceturtās padomes 2009. gada 21. aprīļa lēmumu atzīt par spēkā neesošu un noraidīt Performing Science, LLC. pieteikumu par spēkā neesamības atzīšanu attiecībā uz Kopienas preču zīmi Nr. 2 846 483“5 HTP”;
            
         
               —
            
            
               piespriest Iekšējā tirgus saskaņošanas birojam atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīme, kuru lūdz atzīt par spēkā neesošu: vārdiska preču zīme “5 HTP” attiecībā uz precēm un pakalpojumiem, kas ietilpst 5., 16. un 35. klasē (Kopienas preču zīme Nr. 2 846 483)
   
      Kopienas preču zīmes īpašniece: prasītāja
   
      Lietas dalībniece, kas lūdz atzīt Kopienas preču zīmi par spēkā neesošu: Performing Science, LLC
   
   
      Anulēšanas nodaļas lēmums: pieteikumu par attiecīgās preču zīmes spēkā neesamības atzīšanu daļēji apmierināt
   
      Apelāciju padomes lēmums: prasītājas apelācijas sūdzību noraidīt
   
      Izvirzītie pamati: Regulas (EK) Nr. 40/94 7. panta 1. punkta d) apakšpunkta (šobrīd Regulas (EK) Nr. 207/2009 (1) 7. panta 1. punkta d) apakšpunkts) pārkāpums
   
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV 2009, L 78, 1. lpp.).